OpenLLM-France/wikimedia huggingface dataset:
# Phallus duplicatus

Phallus duplicatus Phallaceae familiako onddo espezie bat da.
Sinonimoak: Hymenophallus duplicatus, Kirchbaumia duplicata, Dictyophora duplicata.

## Deskribapena

Karpoforoa: Phallus iimpudicus delakoak duen itxura bera du, baina kapelaren behealdetik ia lurreraino iristen den tunika erretikulatu baten moduan irekitzen den errezel bitxi baten presentziaz (indusium). Buruak, hankak eta bolbak lehen esan dugun antzeko perretxikoaren ezaugarri berdinak dituzte. Usaina ere antzekoa du, higuingarria.
Etimologia: Phallus terminoa latinetik dator, zakila esan nahi duen “phallus” hitzetik. Duplicata epitetoa berriz errezel bikoitza duelako du.

## Jangarritasuna

Ez da jangarria.

### Nahasketa arriskua

Phallus impudicus oso antzekoa da

## Sasoia eta lekua

Hostozabalen basoetako tarte irekietan.

### Banaketa eremua

Kanada, Ameriketako Estatu Batuak, Mexiko, Costa Rica, Kolonbia, Kuba, Brasil, Europa, Thalandia, Hegoafrika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 577 or. ISBN 84-282-0887-5 (T.4). ISBN: 84-282-0538-8 (O.C.)..
* ↑ Phallus duplicatus: GBIF—the Global Biodiversity Information Facility.

## Kanpo estekak

* Datuak: Q4418036
* Multimedia: Phallus duplicatus / Q4418036
# Isaquias Queiroz

Isaquias Queiroz dos Santos (Ubaitaba, Bahia (Brasil), 1994ko urtarrilaren 3a) piraguismoan lehiatzen den kirolari brasildarra da.

## Olinpiar Jokoak

2016ko Udako Olinpiar Jokoetan, Rio 2016an (Rio de Janeiro), brontzezko domina irabazi zuen C-1 200 m modalitatean, 39,628ko denboraz, Yuriy Cheban ukrainiarraren (urrezkoa) eta Valentin Demyanenko azerbaijandarraren (zilarrezkoa) atzetik sailkatuz. Zilarrezkoa ere irabazi zuen, oraingoan C-1 1000 m modalitatean, 3.58,529ko denboraz, Sebastian Brendel alemaniarraren (urrezkoa) atzetik eta Ilya Shtokalov errusiarra (brontzezkoa) mendean hartuz. Erlon Silva herrikidearekin batera, hirugarren domina ere eskuratu zuen, zilarrezkoa, 3.44,819ko denboraz, C-2 1000 m modalitatean, Alemaniako bikotearen (urrezkoa) atzetik eta Ukrainakoaren aurretik sailkatuz.
2020ko Udako Olinpiar Jokoetan, Tokio 2020an (Tokio), urrezkoa eskuratu zuen, C-1 1000 m modalitatean, 4.04,408ko denboraz, Liu Hao txinatarraren (zilarrezkoa) eta Serghei Tarnovschi moldaviarraren (brontzekoa) aurretik sailkatuz.
2024ko Udako Olinpiar Jokoetan, Parisen, zilarrezko domina eskuratu zuen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 03 ! | C-1 200 m, gizonezkoa |
| 2016 | Rio de Janeiro Brasil | 02 ! | C-1 1000 m, gizonezkoa |
| 2016 | Rio de Janeiro Brasil | 02 ! | C-2 1000 m, gizonezkoa |
| 2020 | Tokio Japonia | 01 ! | C-1 1000 m, gizonezkoa |
| 2024 | Paris ( Frantzia) | 02 ! | C-1 1000 m, gizonezkoa |

## Erreferentziak

* ↑ «Isaquias Queiroz» ICF, 2021-11-09an begiratua (Ingelesez)
* ↑ «Isaquias Queiroz» olympedia.org 2021-11-09an begiratua(Ingelesez)
* ↑ «Isaquias Queiroz» Olympics.com 2021-11-09an begiratua (Gaztelaniaz)
* ↑ "Piraguismoa, C-4 200 m, emaitzak 2016" olympedia.org (Ingelesez)
* ↑ "Piraguismoa, C-1 1000 m, emaitzak 2016" olympedia.org (Ingelesez)
* ↑ "Piraguismoa, C-2 1000 m, emaitzak 2016" olympedia.org (Ingelesez)
* ↑ "Piraguismoa, C-1 1000 m, emaitzak 2020" olympedia.org (Ingelesez)

## Kanpo estekak

* Datuak: Q17515900
* Multimedia: Isaquias Queiroz / Q17515900
# Pedro Barros

Pedro Barros (1995eko martxoaren 15a - ), Pedrinho Barros gisa ezaguna, skateparkean espezializatutako skateboarder brasildarra da. Zilarrezko domina irabazi zuen Tokioko 2020ko Udako Olinpiar Jokoetako parkeko skateboard lehiaketako lehen saioan.
Joko Olinpikoak :
| Urtea | Lekua | Domina | Proba |
| 2020 | Tokio ( Japonia) | 02 ! | Parkea |
| Munduko Txapelketa ||||
| Urtea | Lekua | Domina | Kategoria |
| 2016 | Malmo Suedia | 02 ! | Parkea |
| 2017 | Shanghai Txina | 02 ! | Parkea |
| 2018 | Nanjing Txina | 01 ! | Parkea |
| X Games ||||
| Urtea | Lekua | Domina | Kategoria |
| 2009 | Los Angeles AEB | 03 ! | |
| 2010 | Los Angeles AEB | 01 ! | Parkea |
| 2011 | Los Angeles AEB | 02 ! | Parkea |
| 2012 | Los Angeles AEB | 01 ! | Parkea |
| 2013 | Foz de Iguazu Brasil | 01 ! | Parkea |
| 2013 | Bartzelona Katalunia | 01 ! | Parkea |
| 2013 | Munich Alemania | 02 ! | Parkea |
| 2014 | Austin AEB | 01 ! | Parkea |
| 2015 | Austin AEB | 02 ! | Parkea |
| 2016 | Austin AEB | 01 ! | Parkea |

## Erreferentziak

* ↑ «Red Bull Media House Webhosting» www.redbull.com.br (Noiz kontsultatua: 2021-08-11).

## Kanpo estekak

* Datuak: Q10347341
* Multimedia: Pedro Barros / Q10347341
# Kelvin Hoefler

Kelvin Hoefler (Guarujá, 1994ko otsailaren 10a) skateboarder brasildarra da, Tokio 2020ko Joko Olinpikoetako zilarrezko domina jaso duena. Herrialdeko lehen domina izan zen Joko horietan. Minneapolis eta Norvegiako X Gamesetan ere parte hartu eta irabazi zuen.

## Ibilbidea

Hoefler zortzi urterekin hasi zen patinatzen bere jaioterria den Guaruján, São Paulon. Nerabezaroan zenbait ekitaldi irabazi ondoren, skate lasterketan jarraitzeko konpromisoa hartu zuen. 2011n egin zuen debut profesionala.
Hoefler-ek etengabe egin zuen gora sailkapenean 2010eko hamarkadan, eta munduko kaleko patinatzaile nagusietako bat bihurtu zen. Skateboarding txapelketa garrantzitsu guztietan (Joko Olinpikoak, Skateboarding Munduko Txapelketa eta X Games) dominak lortu ditu, eta hainbat ekitaldi irabazi ditu Street League Skateboarding (SLS) eta Dew Tour zirkuituetan.
Titulu nagusiak hauek dira: Munduko Txapelketako urrea 2015. urtean, X Games Minneapolisen urrea 2017an, X Games Norwayen urrea 2018an eta zilarra 2020ko Udako Joko Olinpikoetan.
Besteak beste, Powell-Peralta, Monster eta G-Shock izan dira bere babesleak.'
Joko Olinpikoak :
| Urtea | Lekua | Domina | Proba |
| 2020 | Tokio (Japonia) | 02 ! | Kalea |
| Munduko Txapelketa ||||
| Urtea | Lekua | Domina | Kategoria |
| 2015 | Chicago AEB | 01 ! | Kalea |
| 2018 | Los Angeles AEB | 03 ! | Kalea |
| 2019 | Rio de Janeiro Brasil | 02 ! | Kalea |
| X Games ||||
| Urtea | Lekua | Domina | Kategoria |
| 2017 | Minneapolis AEB | 01 ! | Kalea |
| 2018 | Norvegia | 01 ! | Kalea |
| 2018 | Norvegia | 03 ! | Kalea |
| 2018 | Sydney Australia | 02 ! | Kalea |
| 2018 | Minneapolis AEB | 03 ! | Kalea |

## Erreferentziak

* ↑ Olimpíadas: Hexa mundial, Kelvin Hoefler estreia com missão de trazer a primeira medalha brasileira no skate. .
* ↑ Skateboarding HOEFLER Kelvin - Tokyo 2020 Olympics. .
* ↑ Måtte i sin første dopingkontroll etter X Games-gullet: – Har gruet meg i flere måneder. .
* ↑ Kelvin Hoefler from São Paulo BRA Bio and Photos. .

## Kanpo estekak

* Datuak: Q67218476
* Multimedia: Kelvin Hoefler / Q67218476
# Rayssa Leal

Jhulia Rayssa Mendes Leal (2008ko urtarrilaren 4a) brasildar skateboarder bat da. 2020ko Udako Olinpiar Jokoetan zilarrezko domina irabazi zuen eta 2024ko Olinpiar Jokoetan brontzezkoa.

## Biografia

"A Fadinha do Skate" edo "Skatearen Maitagarria" ezizenarekin ezaguna da, zortzi urte zituela maitagarriz mozorrotuta egin zuen bideo biral baten ondorioz.
2019an São Paulon eta 2021ean Erroman egin ziren munduko txapelketatan ere brontze eta zilarrezko dominak eskuratu zituen. 13 urterekin, inoiz Brasilen alde Olinpiar Jokoetan lehiatu den gazteena da.

## Kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2020 | Tokio Japonia | 02 ! | Kalea |
| 2024 | Paris | 03 ! | kalea |
| Munduko Txapelketa - World Skate ||||
| Urtea | Lekua | Domina | Kategoria |
| 2021 | Erroma Italia | 03 ! | Kalea |
| 2022 | Xarja Arabiar Emirerri Batuak | 01 ! | Kalea |
| 2023 | Tokio Japonia | 02 ! | Kalea |
| Munduko Txapelketa - Street League Skateboarding ||||
| Urtea | Lekua | Domina | Kategoria |
| 2019 | São Paulo Brasil | 02 ! | Kalea |
| 2021 | Jacksonville AEB | 02 ! | Kalea |
| 2022 | Rio de Janeiro Brasil | 01 ! | Kalea |
| 2023 | São Paulo Brasil | 01 ! | Kalea |
| Panamerikar Jokoak ||||
| Urtea | Lekua | Domina | Kategoria |
| 2023 | Santiago Txile | 01 ! | Kalea |

## Erreferentziak

* ↑ (Ingelesez) Avins, Jenni. «Watch: This tiny skateboarder in a fairy dress is determination personified» Quartz (Noiz kontsultatua: 2021-07-27).
* ↑ (Gaztelaniaz) Paredes, Sebastian. (2024-07-29). «Rayssa Leal: La brasileña que batió impresionante récord en los Juegos Olímpicos a sus 16 años» Sabes Deportes (Noiz kontsultatua: 2024-07-29).
* ↑ SL, TAI GABE DIGITALA. (2021-07-28). «Fadinha: maitagarri Brasilgo kaleetan, zilarrezko domina Tokion» naiz: (Noiz kontsultatua: 2021-07-28).
* ↑ (Portugesez) «De fadinha às Olimpíadas: A trajetória de Rayssa Leal, a sensação brasileira no skate» G1 (Noiz kontsultatua: 2021-07-27).
* ↑ (Ingelesez) «Skateboarding LEAL Rayssa - Tokyo 2020 Olympics» .. (Noiz kontsultatua: 2021-07-27).
* ↑ (Portugesez) «Rayssa Leal, a Fadinha, faz história e é prata no skate street nas Olimpíadas» ge (Noiz kontsultatua: 2021-07-27).

## Kanpo estekak

* Datuak: Q64748123
* Multimedia: Rayssa Leal / Q64748123
# Edival Pontes

Edival Marques Quirino Pontes (1997ko urriaren 11a) taekwondolari brasildarra da. Brontzezko domina irabazi zuen 68 kilotan, 2024ko Udako Olinpiar Jokoetan, Parisen; zilarrezko domina, 2022an, Guadalajaran egindako Munduko Taekwondo Txapelketan; eta urrezko domina bat 2014ko Udako Gazteen Olinpiar Jokoetan, Nanjingen, 63 kiloz azpiko pisuan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | 68kg |
| Munduko Txapelketak ||||
| Urtea | Lekua | Domina | Proba |
| 2022 | Guadalajara | 02 ! | 74kg |

## Erreferentziak

* ↑ (Portugesez) «Paraibano que treina sem tatame é campeão mundial juvenil de tae kwon do - Esportes - Estadão» Estadão.
* ↑ (Ingelesez) «Edival MARQUES QUIRINO PONTES - Olympic Taekwondo | Brazil» International Olympic Committee 2016-06-27.
* ↑ (Ingelesez) «TaekwondoData» TaekwondoData.
* ↑ Profile at OlimpiadaTodoDia

## Kanpo estekak

* Datuak: Q47493803
# Luana Lira

Luana Lira (1996ko martxoaren 5a - ) brasildar jauzilaria da. Brasilen ordezkaria izan zen 2015, 2017 eta 2019ko Munduko Ur-Kirolen Txapelketan. 2020ko Udako Olinpiar Jokoetan parte hartu zuen, jauzi olinpikoan.
2019an Wuhanen, Txinan egin ziren Munduko Joko Militarretan zilarrezko domina lortu zuen.

## Erreferentziak

* ↑ (Portugesez) «Luana Lira garante vaga nos saltos nas Olimpíadas de Tóquio» ge (Noiz kontsultatua: 2021-07-24).

## Kanpo estekak

* Datuak: Q21064632
* Multimedia: Luana Lira / Q21064632
# João Havelange

Jean-Marie Faustin Goedefroid de Havelange, ezagunagoa João Havelange izenagatik (Rio de Janeiro, Brasil, 1916ko maiatzaren 8a - Rio de Janeiro, 2016ko abuztuaren 16a) brasildar kirolari ohia eta kirol-buruzagia izan zen. FIFA erakundearen lehendakari izan da hogeita lau urtez.

## Biografia

Zuzenbideko ikasketak egin zituen. Kirolari gisa, 1936ko Olinpiar Jokoetan parte hartu zuen, igeriketan, eta 1952koetan, gero, Brasilgo waterpolo-selekzioarekin.
Kirol-buruzagi gisa, lehenengo kargua (1937) Flamengoko waterpolo-selekzioko zuzendaritza izan zen. Gero, Nazioarteko Olinpiar Batzordeko (COI) kide izan zen, eta Brasilgo Futbol Konfederazioko lehendakari. 1974an, FIFAko lehendakari-kargua hartu zuen. Futbola sustraitua ez zegoen herrialdeetara zabaldu zuen bere agintaldian, eta Munduko Txapelketaren nazioarteko oihartzuna handitzea lortu zuen (txapelketaren azken fasea 16 selekziotik 32ra zabaldu zuen). Horretaz gainera, enpresa multinazional askoren atxikimendua lortu zuen.
Havelangeren aurkariek, bere herrikide Pelek, besteak beste, FIFA nagusikeriaz gidatzeaz akusatu zuten. Bere agintaldiaren bukaeran, tirabira gogorrak izan zituen Europako Futbol Elkartearekin, eta Afrikako eta Asiako futbol elkarteen babesari esker eutsi zion karguari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q207358
* Multimedia: João Havelange / Q207358
# Leningrado oblasta

Leningrado oblasta (errusieraz: Ленинградская область, translit.: Leningradskaia oblast) Errusiako subjektu federal bat da, oblast bat, Ipar-mendebaldeko Barruti Federalean kokatua. 84.500 km²ko eremua du, eta 2010ean 1.716.868 biztanle zituen. Zentro administratiboa San Petersburgon dago, baina hiria eta oblasta administratiboki bereizirik daude.
Errusiako Iraultzaren ondotik du gaur egungo izena, Vladimir Leninen omenez. Errusiar Inperioaren garaian, oblast honetako egungo lurraldearen zati bat, San Petersburgoko Gobernatura Orokorra edo Ingermanlandeko Gobernatura Orokorra deitua izan zen.

## Biztanleria

Oblastak 1.716.868 biztanle zituen 2010ean, 1.669.205 2002an eta 1.661.173 1989an. 2010ean, banaketa etniko hau zuen:
* Errusiarrak: %92,7
* Ukrainarrak: %2
* Bielorrusiarrak: %1,1
* Tartariarrak: %0,5
* Armeniarrak: %0,4
* Uzbekistandarrak: %0,4
* Azerbaijandarrak: %0,3
* Finn etniakoak: %0,3
* Ijitoak: %0,2
* Tajik etniakoak: %0,2
* Moldaviarrak %0,2
* Veps etniakoak: %0,1
* beste taldeak %1,6

## Erreferentziak

* 1 2 3 «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* (Errusieraz) Oblasteko webgune ofiziala, lenobl.ru
* Datuak: Q2191
* Multimedia: Leningrad Oblast / Q2191
# Fuenllana

Fuenllana Ciudad Realgo udalerria da, Campo de Montiel eskualdean dagoena.
2009ko urtarrilaren 1eko erroldaren arabera 305 biztanle zituen.

## Ikus, gainera

* Ciudad Realgo udalerrien zerrenda

## Kanpo estekak

* (Gaztelaniaz) udalaren webgunea.
* Datuak: Q1642185
* Multimedia: Fuenllana / Q1642185
# Petros Voulgaris

Petros Voulgaris (grezieraz: Πέτρος Βούλγαρης; Hidra, 1883ko irailaren 13a – 1957ko azaroaren 26a) greziar militar eta politikaria izan zen. Greziako lehen ministroa izan zen 1945ean.
1899an sartu zen Itsas Akademian, eta 1903an graduatu zen ofizial gisa. Balkanetako gerretan parte hartu zuen 1912-1913an. 1916an Eleftherios Venizelos buru zuen matxinadan parte hartu zuen gobernu monarkikoaren aurka, eta Lehen Mundu Gerran aliatuek Egeo itsasoan egindako itsas operazioetan parte hartu zuen. 1919an, aliatuek Ukrainara egindako espedizioan parte hartu zuen Errusiako gerra zibilean.
Hurrengo hamarkadetan, zerbitzu aktiboa erretiroarekin txandakatu zuen, gobernuaren orientazio politikoaren arabera. 1944ko greziar armadaren matxinada zapaldu zuen eta 1945eko apiriletik abuztura lehen ministro izan zen.
# Nikolaos Plastiras

Nikolaos Plastiras (grezieraz: Νικόλαος Πλαστήρας; Karditsa, 1883ko azaroaren 4a – Atenas, 1953ko Atenas, 1953ko uztailaren 26a) greziar jeneral eta politikaria izan zen. Greziako lehen ministroa izan zen 1945ean, 1950ean eta 1951tik 1952ra.
Militar bat izan zen, bere ausardiagatik ezaguna, eta "Zaldizko beltza" deitua Greko turkiar gerran. Gerrako greziar porrotaren ondoren, Plastiras Eleftherios Venizelosen beste aldekoekin elkartu zen 1922ko irailaren 11ko Iraultza antolatzeko, Konstantino I.a Greziakoa erregea kargutik kendu zuena.
Gerrarteko garaian errepublikarra eta Venizelosen aldekoa izaten jarraitu zuen. 1933an eta 1935ean bi estatu-kolpe zuzendu zituen monarkiaren berrezarpena saihesteko, baina bi kolpeek porrot egin zuten, eta Frantzian erbesteratu behar izan zuen.
Bigarren Mundu Gerran Ardatzeko herrialdeek Grezia okupatu zuenean, EDES erresistentzia-taldea zuzendu zuen Marseillako erbestetik. Greziara itzuli ondoren, hiru gobernu zentrista zuzendu zituen, askotan Alderdi Liberalarekin koalizioan.
* Datuak: Q449445
* Multimedia: Nikolaos Plastiras / Q449445
# Gadsden bandera

Gadsden bandera (ingelesez Gadsden flag) Amerikar Iraultza garaiko bandera bat da. Ondo horia eta bere buruan kiribildua eta defentsa jarreran dagoen suge bat du. 1775ean Christopher Gadsden politikariak Itsas Armada Independentistaren bandera izateko diseinatu zuen, eta behealdean lelo hau dauka: Don't tread on me ("Ez nazazue zapaldu"), "ez nazak/n zirikatu" gisako ohar moduan.
Benjamin Franklinek adierazi zuenez, banderaren izatea ez zen erasotzailea, Amerikar Iraultzan Britainiar Inperioaren aurrean nazio berriaren defentsa izaeraren irudikapena baizik, alegia, sugeek ez dute erasotzen aurrez ez baldin badira gogaituak edota erasotuak izan.
Gaur egun Ameriketako Estatu Batuetan kontserbadore askok erabiltzen dute armak eramateko eskubidearen irudi gisa edo amerikar patriotismoa aldarrikatzeko. Gainera, liberalismo ekonomikoa eskatzen dutenek ere erabiltzen dute, askatasun indibidualen eta gobernuaren interbentzioaren aurka. Eskuin muturreko ekintzaile batzuek ere erabili dute.

## Erreferentziak

* ↑ (Ingelesez) «Don’t Tread on Me – The Gadsden Flag and it's Meaning» Knife Up 2019-11-09 (Noiz kontsultatua: 2021-01-09).
* ↑ (Ingelesez) Sottile, Leah. (2020-08-19). «Inside the Boogaloo: America's Extremely Online Extremists» The New York Times ISSN 0362-4331. (Noiz kontsultatua: 2021-01-09).
* ↑ (Ingelesez) Walker, Rob. «The Shifting Symbolism of the Gadsden Flag» The New Yorker (Noiz kontsultatua: 2021-01-09).
* ↑ (Ingelesez) «A figure and a flag at the centre of America’s Charlottesville culture war» The Independent 2019-07-06 (Noiz kontsultatua: 2021-01-09).
* ↑ (Ingelesez) Editors, History com. «Gunman opens fire on Las Vegas concert crowd, wounding hundreds and killing 58» HISTORY (Noiz kontsultatua: 2021-01-09).

## Kanpo estekak

* Garsden bandera. Garsden.info (Ingelesez)
* Datuak: Q917652
* Multimedia: Gadsden flags / Q917652
# Eduard Castelló

Eduard Castelló Vilanova, (La Vall d'Uixó, 1940ko martxoaren 4a - 2020ko urriaren 31a) txirrindulari espainiarra izan zen, profesionala 1965etik 1973ra.
Garaipenik nabarmenenak, 1958ko Espainiako errepideko txapelketa eta 1968ko Vueltako etapa bat izan ziren.

## Palmaresa

1965
* 7. Dauphiné Libérén
1967
* Arrateko Igoera
* 4. Montjuiceko Igoera
1968
* Espainiako Vueltako etapa 1
* Muñecas de Famosa Sari Nagusia eta etapa 1
* Meatze Haranetako Itzulia eta etapa 1
* Levanteko Itzuliko etapa 1
* 5. Pascuas Sari Nagusian
* 5. Nafarroako Sari Nagusian
* 6. Montjuiceko Igoera
1969
* 2. Arrateko Igoeran
* 5. Nafarroako Sari Nagusian
* 5. Euskal Herriko Itzulian
1970
* 2. Arrateko Igoeran
* 7. Meatze Haranetako Itzulian
1971
* Espainiako errepideko txirrindularitza txapelketa
* Asturiasko Itzulia eta etapa 1
* 3. Meatze Haranetako Itzulian
* 7. Montjuiceko Igoera
1972
* 2. Oroko Andre Maria Sarian
* 2. Espainiako errepideko mendiko txapelketan
* 6. Kataluniako Voltan

## Sailkapen orokorra Itzuli Handietan

| Itzuli Handia | 1965 | 1966 | 1967 | 1968 | 1969 | 1970 | 1971 | 1972 | 1973 |
| Italiako Giroa | — | — | — | — | — | — | — | — | — |
| Frantziako Tourra | 44. | — | UT | — | 19. | — | — | — | — |
| Espainiako Vuelta | — | 16. | 38. | UT | 18. | 13. | 23. | 13. | UT |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Erreferentziak

* ↑ (Gaztelaniaz) «Último adiós a Eduardo Castelló, toda una leyenda del deporte provincial» El Periódico Mediterráneo 2020/10/31.

## Kanpo estekak

* Eduard Castelló - ProCyclingStats
* Datuak: Q3048316
# Fairuz

Nuhad Wadi Haddad (arabieraz: نهاد وديع حداد‎; Beirut, Libano, 1934 edo 1935eko azaroaren 21a), Fairuz bezala ezaguna, libanoar abeslaria da. Arabiar munduko abeslarien artean ospetsuenetarikoa da.

## Kanpo estekak

* Datuak: Q3247658
* Multimedia: Fairuz / Q3247658
# Mortero (argipena)

Mortero hitza adiera zenbait ditu:
* morteroa, jaurtigaiak jaurtitzeko erabiltzen den kalibre handiko eta luzera txikiko arma.
* morteroa, eraikuntza-blokeak elkarri lotzeko erabiltzen den orea.

## Ikus, gainera

* Motrailu (xehatzeko ontzia)
# Motrailu

Motrailua edo zaparria material gogorrez (zurez, metalez, marmolez, etab.) egindako ontzia da, aleak, drogak, etab. xehakatuz osagaiak xehatzeko, birrintzeko edo saltsa batzuk egiteko erabiltzen den tresna.

## Kanpo estekak

* Datuak: Q18341850
* Multimedia: Mortars and pestles / Q18341850
ieaKimika laborategiko tresneria :
* ↑ «Motrailu». Euskaltzaindiaren Hiztegia. (Noiz kontsultatua: 2024-11-27.)
* ↑ «Zaparri». Euskaltzaindiaren Hiztegia. (Noiz kontsultatua: 2024-11-27.)
# Gao Tingyu

Gao Tingyu (txineraz 高亭宇, Yichun, Txina, 1997ko abenduaren 15a) izotz gainean abiadura patinajean lehiatzen den atleta txinatarra da
Neguko bi Olinpiar Jokotan hartu zuen parte, bi domina lortuz, brontzea Pyeongchangen 2018an eta urrea Pekinen 2022an, biak 500 metroko proban.
Zilarrezko domina irabazi zuen 2020ko Banakako Abiadura Patinaje-Txapelketako talde-abiaduran.

## Nazioarteko ohoreak

Olinpiar Jokoak :
| Urtea | Lekua | Domina | Proba |
| 2018 | Pyeongchang ( Hego Korea) | 03 ! | 500 m |
| 2022 | Pekin ( Txina) | 01 ! | 500 m |
| Distantzia Banakako Munduko Txapelketa ||||
| Urtea | Lekua | Domina | Proba |
| 2020 | Salt Lake City ( AEB) | 02 ! | taldearen abiadura |

## Erreferentziak

* 1 2 3 «Gao Tingyu». Base de datos de la ISU (Ingelesez).
* Datuak: Q27935244
* Multimedia: Gao Tingyu / Q27935244
# Garagartza (Mendaro)

Garagartza Mendaroko auzo bat da, herrigunearen iparraldean.

## Demografia

* Garagartzako biztanleria

## Kanpo estekak

* Gipuzkoako Foru Aldundiaren webgunea.
* Datuak: Q12258175
* Multimedia: Garagartza, Mendaro / Q12258175
# Virginia Bell

Virginia Miriam White, Virginia Bell gisa ezaguna (Montrose, Kalifornia, 1934ko abuztuaren 14a-Westlake Village, Kalifornia, 2010eko uztailaren 18a) Ameriketako Estatu Batuetako modelo eta aktorea izan zen.

## Biografia

Virginia Bell Virginia Miriam Beck gisa jaio zen, Montrose-n, Kalifornian, 1934ko abuztuaren 14an. Bere gurasoak John Charles Beck eta Freda Yugend ziren. 1949an batxilergoa amaitu zuen. Denbora gutxian ezkondu zen Charles Merle Bell-ekin, eta gero Eli Jackson-ekin; azken honek bere lehen filmetako batzuk ekoizten joango zen.
Virginia Bellek 22 urte zituela hasi zuen bere ibilbidea Burlesque generoan, 1956an. 1950eko hamarkadan, Bell gizonezkoentzako aldizkarietarako agertzen hasi zen, eta protagonista izan zen film batean, Bell, Bare and Beautiful (1963); lan hori Herschell Gordon Lewis eta David Friedmanen exploitation film talde ospetsuaren emaitza izan zen. Eli Jackson senarraren eskaera bat betetzeko egina izan zen. Bertan, Virginiak burlesque dantzari bat antzezten du, Lewisen ohiko dantzaria, Thomas Wood, atzetik duela. Baina "ametsetako neskarekin" benetako maitasuna aurkitzeko bere saiakerak bere gangster mutil-lagunak zapuzten ditu (David Friedmanek antzeztua).Pelikularen erdia, gutxienez, eremu nudista batean gertatzen da.
Virginiak beste agerpen bat egin zuen Lullaby of Barelanden (1964) lanean. Virginiaren ekarpena estriptien soka luzea da. Film luzeez gain, Virginia nudie loops askotan agertu zen. 60ko hamarkadaren hasieran, Bellek hiru seme-alaba izan zituen bere senar Jacksonekin: Pierre Joseph Jackson (1961), Tyrone Eli Jackson (1962) eta Todd George Jackson (1964). Bera eta Eli dibortziatu ondoren, Alexander Whiterekin ezkondu zen, gizona 2004an hil zen arte. Bell 70eko hamarkadaren hasieran helduentzako entretenimendutik erretiratu zen. Ondoren bizimodu lasaia izan zuen 2010eko uztailaren 18an hil zen arte, 75 urte zituela.

## Erreferentziak

* ↑ Quarles, Mike, «Down and Dirty: Hollywood’s Exploitation Filmmakers and Their Movies». McFarland – Google Books. .
* ↑ https://groups.google.com/g/alt.obituaries/c/mKvav9dQQdE/m/uQi4dkJIU7wJ
* ↑ https://www.geni.com/people/Virginia-White/5357766181410022986

## Kanpo estekak

* (Ingelesez):Virginia Bell Internet Movie Databasen webgunean.
* Datuak: Q1708517
* Multimedia: Virginia Bell / Q1708517